Persverklaring: Wenner van die Ingrid Jonker-prys vir Afrikaanse poësie vir 2021 - LitNet
LitNet Boeke en skrywers 2021-06-30
Die wenner van die Ingrid Jonker-prys vir 2021 is pas aangekondig. Dit is Ryan Pedro vir sy bundel Pienk ceramic-hondjies (uitgegee deur Kwela). Die ander digters op die kortlys was (alfabeties volgens van) Lynthia Julius vir Uit die kroes (ook Kwela) en Gisela Ullyatt vir Die waarheid oor duiwe (Protea Boekhuis).
Gisela Ullyatt se Die waarheid oor duiwe word as 'n sterk, volwasse en deurgekomponeerde bundel bestempel, met kortstondigheid, verlies en sterflikheid as temas en met – aldus een van die beoordelaars – "pynlik mooi verse". Die ander beoordelaars maak melding van die beeldrykheid en veelvlakkigheid; die wye verwysingsraamwerk (onder meer Bybelse en Boeddhistiese verwysings); die sorgvuldige vakmanskap en die deeglike afwerking. Talle gedigte het 'n "tydlose kwaliteit". Duiwe, wat aanvanklik as simbool van hoop en van die magiese aangebied word, wat die spreker-digter laat "gloei", word uiteindelik "duiwe van 'n ander kleur": die metafisiese draers van dood en verganklikheid. Ullyatt gee aan die spreker-digter se naderende dood "'n onmiddellikheid wat diep ontroer". Terselfdertyd skep sy dikwels 'n onsentimentele afstand tussen die subjek en die dood. Die gedigte in die siekte- en hospitaalafdeling (afdeling twee) werp 'n intense blik op die weerloosheid en vervreemding van die pasiënt en "die ritualistiese en verontmenslikte wêreld" van die medisyne. Hierdie gedigte is besonder sterk en tref met hul gestroopte eenvoud en dikwels ontnugterende slotreëls.
Die Ingrid Jonker-prys word jaarliks beurtelings toegeken aan 'n Afrikaanse of 'n Engelse debuutdigbundel. Vyftien digbundels is vanjaar ingestuur. Sowel die beoordelaars as die komiteelede is vrywilligers. Die beoordelaars was die digters Corné Coetzee, Johan Myburg en Susan Smith. Die komiteelede is Ronel de Goede (sameroeper), Vincent Oliphant en Marius Crous; Danie Marais (vorige sameroeper) tree as adviseur op. Debuutdigbundels wat in 2019 en 2020 gepubliseer is, kom in aanmerking vir die prys van 2021. Die prys word in September by die Tuin van Digters in Wellington oorhandig. Die prysgeld van R10 000 is 'n gewaardeerde skenking deur die Dagbreek Trust. Die Protea Boekwinkel in Stellenbosch het as ontvangspunt vir die bundels gedien.
Awesome. Great stuff. Ekself het nie ceramic-hondjies geken as kind nie, maar die ma van die pa van my kids - sy was baie Ingels - het haar keramiek-skaapwagtertjies en mooi Victoriaanse vroutjies gehad. Dit was vir my mooi. Ek het eenkeer vir haar 'n versameling birdies gekoop by OK Bazaar - baie fraai en fyntjies.
My seun het ou Tupac Shakur gelove as tiener. Ook Eminem en 50 Cent en daai ander dude - gosh, het nou sy naam vergeet. Die een wat gedink het 'n United Africa sal nou great wees. Ek was mal oor "Lose Yourself". Beskou dit steeds as my en my boy se song.
Dink Ingrid J sou so bly gewees het dat nuwe stemme al hoe meer gehoor en bekroon word. Wonderful.
Noudat ek sweet sixty is, soek ek nie meer veel inspirational en motivational goed nie - more like meditation you know.
Congrats. Proud of this anthology. Ja - mooi die prentjie voor. Ek like die aronskelk die meeste. Weet net nie mooi wat daar bo issie. Innie poediengbakkie. 'n Little angel?
Ja die male thing. Onlangs na Phillip Miller gekyk en geluister oor dit ook. Ena Jansen het dit deels aangebied. Voicing loneliness amidst all the bombastic maleness. Al lankal so gewonder waar kom dit vandaan. Die fisies sterkeres wat net meer krag en mag het/gehad het?
Klasse - en rasseverskille. Soms wel steeds so dikwels dat daar op dies wat swaarkry neergekyk word. Dink nou aan die Afrikaanse sanger se opmerking dat toe hulle - die wittes hier gekom het, was die Afrikamense nog so watookal, en dit terwyl dit so wonderlik is om na aan die natuur te leef. He actually broke them down into the very dust.
Vanoggend in die groot park drie Afrikamans stil om hulle klein vuurtjie sien sit in hierdie grou dag. Ineensmeltend met die Gauteng winterlandskap. So Afrika.